Í gær barst mér í Innanríkisráðuneytið bréf frá 110 einstaklingum og samtökum víðsvegar um heiminn þar sem lýst er yfir stuðningi við mögulegar aðgerðir til að sporna gegn ofbeldisfullu klámi . Í bréfinu er hérlendri umræðu fagnað mjög og lögð áhersla á mikilvægi þess að vernda börn fyrir skaðlegum áhrifum kláms . Áður hefur mér einnig borist bréf þar sem varað er við " ritskoðun " á internetinu og hef ég nú birt svar við því þar sem ég hafna því að það að samþykkja ekki óheft aðgengi klámiðnaðarins að börnum og ungmennum til að móta og stýra hugmyndum þeirra um kynlíf , kynhneigð og samskipti jafngildi því að vilja ritskoða internetið . Þessa umræðu tel ég að við verðum að taka alvarlega og ég hvet til þess að við látum ógert að falla í stafi frammi fyrir tækninni , þannig að tæknin ráði för en ekki samfélag fólks .